— 284 — 



nostre dit sieur, ils seront tenus de faire chacune semaine les 

 arrests des sels de la dite Saunerie pour en savoir Testât au 

 juste. — Le clerc portier, delivreur en ladite Saunerie qui prenoit 

 vint sept livres quatre sols, aura et luy ordonnons prendre et 

 avoir, doresenavant quarante cinq livres estevenans de gaiges par 

 an, et pour ce sera tenu faire les choses et par la manière con- 

 tenue es ordonnances dessus dites, et avec ce, sera tenu de non 

 faire aucune délivrance aux rentiers prenant rentes en la dite 

 Saunerie des rentes en sel et bouillons volages, jusques à ce 

 que les dis rentiers aient juré premièrement par devant les clercs 

 des rooles de mener et vendre leur dit sel hors de Salins où il 

 appartiendra, et fera le dit delivreur un livre ou seront escrites 

 toutes les délivrances que s'en fera en la dite Saunerie, sembla- 

 blement que les dites délivrances seront escrites au livre des 

 seigneurs. — Le clerc du seel, qui fait et signe les bullettes du 

 seel es marchans, aura les gaiges qu'il a accoutumé prendre et 

 avoir, que sont de vint sept livres quatre sols estevenans par 

 an, pour lesquels gaiges, il sera tenu faire et porter les servi- 

 ces et charges appartenans à son dit office et par la manière 

 contenue es dites ordonnances, et en outre, sera tenu de signer 

 de sa main toutes les schedules qu'il fera pour les ouvriers de 

 la dite Saunerie. — Item, avons ordonné, voulons et ordonnons par 

 ces présentes qu'en nostre dite Saunerie ait doresenavant quatre 

 mottiers seulement, c'est à sçavoir : le maistre mottier et trois 

 autres qui auront et leur ordonnons prendre et avoir de gaiges 

 doresenavant pour chacun cinquante livres estevenans, qui font 

 pour les dis quatre mottiers deux cents livres estevenans par an, 

 pour lesquels gaiges iceux quatre mottiers seront tenus de 

 faire et porter bien et diligemment tous les services et charges 

 que dévoient et estoient tenus de faire et porter les huit mot- 

 tiers qui paravant ceste présente ordonnance y estoient et tout 

 parla manière declairée es ordonnances de feu nosire dit sieur, 

 sans y faire aucun défaut. — Le clerc de la porte Oudin qui 

 vend le sel en destail qui se vend illec, et qui reçoit les bullet- 

 tes du sel qui passe par la dite porte, prendra et aura les gaiges 

 qui sont de dix sept livres et dix huit sols quatre deniers este- 

 venans qu'il a accoutumé prendre et avoir, et pour iceux gaiges, 

 sera tenu de faire et porter bien et diligemment les services et 



